Taliban val Duitse konsulaat aanDie toneel Vrydag by die Duitse konsulaat in Masr-i-Sharif. Foto: Xinhua/Yaqub Azorda Minstens vier mense is dood in ŉ aanval op die Duitse konsulaat in Masr-i-Sharif in die noorde van Afghanistan. Die aanval is Donderdag uitgevoer toe ŉ motor vol plofstof in die muur rondom die konsulaat vasgejaag het. Volgens die polisie is die motorbestuurder ook in die aanval dood. Meer as 120 mense is volgens berigte in die bomaanval beseer. Die Taliban het verantwoordelikheid vir die aanval aanvaar en dit as ŉ wraakaanval bestempel. Die Taliban voer aan dat Duitsland in die nag van 3 November saam met die VSA betrokke was in ŉ lugaanval in die provinsie Kundus. Sowat 30 mense is glo in dié aanval dood.